als_Latn dik_Latn sna_Latn
Kryeministri Edi Rama për përfundimin e punimeve të Kuvendit pas 20-30 minutash, thotë se “po kthehet në binarë”
Denion Ndrenika
Kryeministri Edi Rama e quajti “kthim në binarët e Rregullores” ecurinë e punimeve të Kuvendit këtë të enjte pasi u mbyll thuajse brenda 20-30 minutash.
Zoti Rama i bëri komentet pak përpara se Partia Demokratike opozitare të fillonte protestën kundër krimit dhe varfërisë.
“Unë besoj dhe uroj që gjithçka po ndodh të sjellë edhe parlamentin më në fund në binarët e rregullores dhe të bëjë të mundur që ky parlament të prodhojë atë për të cilën është zgjedhur. Të prodhojë ligjet dhe të shtyjë përpara reformat për të cilat ne jemi sot në krye të vendit”-tha ai.
Kurse, ish-kryetarja e Kuvendit, Jozefina Topalli nga Partia Demokratike tha se “12 minuta për 7 pika të rendit të ditës është gati barcaletë”!
Kryeministri tha gjithashtu se për çështjen “Doshi” duhet të reflektojë media dhe që të pritet përfundimi i hetimeve.
“Në këndvështrimin” e tij, sikurse tha, “Doshi” është “një çështje mbi të cilën duhet të reflektojë thellë edhe media, pasi besoj se edhe media mund të bëjë shumë më tepër për të siguruar transparencën e plotë mbi çështjen bazuar në fakte, në prova dhe në një gjykim që buron nga bonsesni, por edhe nga ligjshmëria në Republikën e Shqipërisë”.
Ai shtoi se ëhstë i bindur që që gjithçka ndodhi me këtë rast dhe sikurse theksoi “shkaktoi trazirën psikologjike të këtyre ditëve do të kthehet në një mirësi për politikën dhe ndërveprimin shoqëror dhe politik”.
“Për këtë duhet të presim me durim përfundimet e hetimit, sepse vetëm hetimi i plotë, i paanshëm dhe për çdo detaj të kësaj çështje do të mund të japë përfundimin që kërkon publiku dhe do të mund të tregojë të vërtetën e gjithë kësaj telenovele të shëmtuar”.
Deputeti Tom Doshi, i përjashtuar nga Partia Socialiste akuzoi kryetarin e Kuvendit, Ilir Meta se ka paguar dhe urdhërat vrasjen e tij dhe të kolegut nga Partia Demkokratike, Mhill Fufi.
als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn